b'\n_START_ARTICLE_\nGastronomia de la Ribagor\xc3\xa7a\n_START_SECTION_\nFreginat\n_START_PARAGRAPH_\nT\xc3\xadpic del Pallars Sobir\xc3\xa0 i la Ribagor\xc3\xa7a, el freginat \xc3\xa9s un plat fet a base de sang i fetge de xai amb una salsa agredol\xc3\xa7a amb mel.\n_START_SECTION_\nMostillo\n_START_PARAGRAPH_\nEl mostillo s\xc3\xb3n unes postres fetes amb una barreja de most, farina, mel i ametlles.\n_START_SECTION_\nGirella, embotits i trumfes\n_START_PARAGRAPH_\nLa girella \xc3\xa9s un embotit a base de xai, arr\xc3\xb2s i cansalada t\xc3\xadpica de tot el pirineu catal\xc3\xa0 que \xc3\xa9s documentat des del segle XV. S\'empra en la cocci\xc3\xb3 de la caldereta. A part de la Ribagor\xc3\xa7a, la Girella tamb\xc3\xa9 adopta el nom de "gireta". _NEWLINE_Graus \xc3\xa9s fam\xc3\xb3s pels seus embotits i ha guanyat molts concursos per les seues llonganisses, un producte molt t\xc3\xadpic de la Ribagor\xc3\xa7a. Tamb\xc3\xa9 \xc3\xa9s seu del mercat de trumfes m\xc3\xa9s important d\'Arag\xc3\xb3 i Catalunya des de 1947.\n_START_SECTION_\nCoca\n_START_PARAGRAPH_\nLa coca \xc3\xa9s un producte artesanal t\xc3\xadpic de totes les comarques. A la Ribagor\xc3\xa7a la coca de llardons destaca.\n_START_SECTION_\nFormatges\n_START_PARAGRAPH_\nEls formatges, com el Serrat i el Tup\xc3\xad, s\xc3\xb3n de llet d\'ovella. A Benavarri fabriquen dos formatges de cabra anomenats \xe2\x80\x98\'Servilleta i \xe2\x80\x98\'Romero del Pirineo. El primer \xc3\xa9s dur i el segon, crem\xc3\xb2s. Un altre producte celebrat de Benavarri \xc3\xa9s el xocolate Francisco Bresc\xc3\xb3, produ\xc3\xaft al poble des de finals del segle XIX.\n_START_SECTION_\nFires gastron\xc3\xb2miques\n_START_PARAGRAPH_\nLa Festa de la Confraria de Sant Sebasti\xc3\xa0 se celebra al gener i destaca la degustaci\xc3\xb3 de xai i girella.Al mes de maig Firagust degustaci\xc3\xb3 dels productes elaborats a la comarca. Al tercer diumenge d\'octubre se celebra a Pont de Suert la Fira de la Girella i Velles Tradicions de la Muntanya. Igualment cada cap de setmana d\'aquest mes es fan excursions i jornades gastron\xc3\xb2miques al voltant del bolet a l\'Alta Ribagor\xc3\xa7a. Tamb\xc3\xa9 hi ha la Festa del Cep a Vilaller al principi de novembre.'